CELEX: 62008CA0461
Language: lt
Date: 2009-11-19 00:00:00
Title: Byla C-461/08: 2009 m. lapkričio 19 d. Teisingumo Teismo (ketvirtoji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) Don Bosco Onroerend Goed BV prieš Staatssecretaris van Financiën (Šeštoji PVM direktyva — 13 straipsnio B dalies g punkto ir 4 straipsnio 3 dalies a punkto išaiškinimas — Žemės, ant kurios stovi iš dalies nugriautas pastatas ketinant jo vietoje pastatyti naują pastatą, perdavimas — Atleidimas nuo PVM)

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/13
            
         2009 m. lapkričio 19 d. Teisingumo Teismo (ketvirtoji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) Don Bosco Onroerend Goed BV prieš Staatssecretaris van Financiën
   
   (Byla C-461/08) (1)
   
   (Šeštoji PVM direktyva - 13 straipsnio B dalies g punkto ir 4 straipsnio 3 dalies a punkto išaiškinimas - Žemės, ant kurios stovi iš dalies nugriautas pastatas ketinant jo vietoje pastatyti naują pastatą, perdavimas - Atleidimas nuo PVM)
   2010/C 24/21
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Ieškovė: Don Bosco Onroerend Goed BV
   
   
      Atsakovas: Staatssecretaris van Financiën
   
   
      Dalykas
   
   Prašymas priimti prejudicinį sprendimą — Hoge Raad der Nederlanden Den Haag — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1, 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio g punkto, siejant jį su 4 straipsnio 3 dalies a punktu, išaiškinimas — Pastatų ir žemės sklypo, ant kurio jie stovi, tiekimo prieš pirmąjį panaudojimą apmokestinamas — Pastato, kuris buvo iš dalies nugriautas ketinant jo vietoje pastatyti naują pastatą, tiekimas.
   
      Rezoliucinė dalis
   
   1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B dalies g punktas, siejamas su 4 straipsnio 3 dalies a punktu, turi būti aiškinamas taip, jog žemės perdavimas, kai ant jos vis dar stovi senasis pastatas, kuris turi būti nugriautas tam, kad būtų pastatytas naujasis, ir kurio griovimas pardavėjui įsipareigojus jį įvykdyti jau buvo pradėtas prieš šį perdavimą, neatleidžiamas nuo PVM pagal šią nuostatą. Tokie perdavimo ir griovimo sandoriai laikomi vienu sandoriu apmokestinimo PVM prasme, nes apskritai juo siekiama perduoti ne esamą pastatą ir apstatytą žemę, o neapstatytą žemę, neatsižvelgiant į tai, kiek pažengę į priekį senojo pastato griovimo darbai faktiškai perleidus žemę.
   
      (1)  OL C 69, 2009 3 21.